*ՆԱԽԱԳԻԾ*

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

«----» «——————» 2019 թվականի N ——— -Ա

ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ՀԱՆՁՆԵԼՈՒ ԵՎ ՔԱՆԴՄԱՆ (ԱՊԱՄՈՆՏԱԺՄԱՆ) ԱՇԽԱՏԱՆՔՆԵՐ

ԿԱԶՄԱԿԵՐՊԵԼՈՒ ՄԱՍԻՆ

Համաձայն «Պետական կառավարչական հիմնարկների մասին» Հայաստանի Հանրապետության օրենքի 4-րդ հոդվածի, «Պետական ոչ առևտրային կազմակերպությունների մասին» Հայաստանի Հանրապետության օրենքի 5-րդ հոդվածի 1-ին և 2-րդ մասերի, «Կառավարչական իրավահարաբերությունների կարգավորման մասին» Հայաստանի Հանրապետության օրենքի 5-րդ հոդվածի 7-րդ մասի դրույթների, **Հայաստանի Հանրապետության կառավարությունը որոշում է.**

1․ Պետական սեփականություն հանդիսացող, Հայաստանի Հանրապետության պաշտպանության նախարարությանն ամրացված Երևան համայնքի Էրեբունի վարչական շրջանի Նոր Արեշի 8-րդ փողոցի թիվ 56 հասցեում գտնվող Երևանի Մուշեղ Մխոյանի անվան թիվ 68 հիմնական դպրոցին հարակից Էրեբունի փողոցի N 8 հասցեում գտնվող հողամասից և շենք-շինություններից առանձնացնել 2000 քառ.մետր հողամասը` 1039 քառ.մետր մակերեսով շենքով, 53,4 քմ մակերեսով օժանդակ շինությամբ (ավտոտնակ) և պարսպի համապատասխան հատվածով, հետ վերցնել և ամրացնել Հայաստանի Հանրապետության տնտեսական զարգացման և ներդրումների նախարարության պետական գույքի կառավարման կոմիտեին։

2․ Հայաստանի Հանրապետության տնտեսական զարգացման և ներդրումների նախարարության պետական գույքի կառավարման կոմիտեի նախագահին՝ որոշումն ուժի մեջ մտնելուց հետո՝ երկամսյա ժամկետում «Երևանի Մուշեղ Մխոյանի անվան թիվ 68 հիմնական դպրոց» պետական ոչ առևտրային կազմակերպության հետ կնքել 2013 թվականի հուլիսի 2-ին կնքված թիվ 104/0013 անհատույց օգտագործման պայմանագիրը լուծելու մասին համաձայնագիր (այսուհետ՝ համաձայնագիր)՝ դրանում նախատեսելով, որ համաձայնագրի նոտարական վավերացման և համաձայնագրից ծագող գույքային իրավունքների դադարեցման ծախսերը ենթակա են իրականացման՝ «Երևանի Մուշեղ Մխոյանի անվան թիվ 68 հիմնական դպրոց» պետական ոչ առևտրային կազմակերպության միջոցների հաշվին։

3. Թույլատրել Հայաստանի տարածքային զարգացման հիմնադրամին Կառավարության և Ասիական զարգացման բանկի միջև իրականացվող սեյսմիկ անվտանգության բարելավման վարկային ծրագրի շրջանակներում Հայաս­տանի Հանրապետության օրենսդրությամբ սահմանված կարգով կազմակերպել Երևան համայնքի Էրեբունի վարչական շրջանի Էրեբունի փողոցի N 8, ինչպես նաև Երևան համայնքի Նոր Արեշ, 8-րդ փողոցի N 56 հասցեներում գտնվող շենք-շի­նությունների քանդման (ապամոնտաժման) աշխատանքների իրականացումը։

4. Սահմանել, որ սույն որոշման 3-րդ կետում նշված շենք-շինությունների քանդման արդյունքում ձևավորվելիք շինանյութը սեփա­կանության իրավունքով անհատույց հանձնվում է դպրոցական շենքի քանդման և կառուցման համար ընտրված շինարարական կազմակերպու­թյանը: Քանդման (ներառյալ շենքերի հիմքերի) և շինարարական աղբի տե­ղափոխման աշխատանքներն իրականացվում են մրցութային գործընթացում ընտրված շինարարական կազմակերպության հաշվին:

5. Առաջարկել Երևանի քաղաքապետին իրականացնել «Երևանի Մուշեղ Մխոյանի անվան թիվ 68 հիմնական դպրոց» պետական ոչ առևտրային կազմակերպության հաշվեկշռում գտնվող գույքի (բացառությամբ շենքերի և շինու­թյունների) պահպանման աշխատանքները` մինչև տվյալ դպրոցի փոխարեն նոր դպրոցի կառուցման ավարտը։

6․ Հայաստանի Հանրապետության տնտեսական զարգացման և ներդրումների նախարարության պետական գույքի կառավարման կոմիտեի նախագահին՝ Հայաստանի տարածքային զարգացման հիմնադրամի կողմից Երևան համայնքի Նոր Արեշ, 8-րդ փողոցի N56 և Էրեբունի փողոցի N8 հասցեներում դպրոցի կառուցման աշխատանքների ավարտից հետո՝ ավարտված շինարարական օբյեկտը շահագործման ընդունող հանձնաժողովի ակտի և ավարտական ակտի (շահագործման թույլտվության), ինչպես նաև անշարժ գույքի չափագրման, առանձնացման և գրանցման արդյունքում ստացված տվյալների հիման վրա շենք-շինությունների նկատմամբ Հայաստանի Հանրապետության սեփականության իրավունքը գրանցելուց հետո երկամսյա ժամկետում «Երևանի Մուշեղ Մխոյանի անվան թիվ 68 հիմնական դպրոց» պետական ոչ առևտրային կազմակերպության հետ կնքել սույն որոշման 3-րդ կետում նշված անշարժ գույքի անհատույց օգտագործման մասին պայմանագիր՝ դրանով նախատեսելով, որ պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը իրականացվելու են վերջինիս միջոցների հաշվին։

7․ Հայաստանի Հանրապետության տարածքային կառավարման և զարգացման նա­խարարին ու Հայաստանի Հանրապետության կրթության և գիտության նախարարին՝ մինչև սույն որոշմամբ նշված դպրոցի փոխարեն նոր դպրոցի կա­ռուցման աշխատանքների ավարտն ապա­հո­վել այդ դպրոցների աշակերտների՝ հանրա­կրթական ծրագրերով բնականոն ուսուցման կազմակերպումը։

8․ Հայաստանի Հանրապետության տնտեսական զարգացման և ներդրումների նախարարության պետական գույքի կառավարման կոմիտեի նախագահին՝ Հայաստանի Հանրապետության պաշտպանության նախարարի և Երևանի քաղաքապետի հետ քննարկել և երկամսյա ժամկետում ներկայացնել Հայաստանի Հանրապետության պաշտպանության նախարարությանը Երևանի վարչական տարածքում սույն որոշման առաջին կետում նշված անշարժ գույքին համարժեք անշարժ գույք տրամադրելու մասին Հայաստանի Հանրապետության կառավարության որոշման նախագիծ:

9․ Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Տ Ե Ղ Ե Կ Ա Ն Ք - Հ Ի Մ Ն Ա Վ Ո Ր ՈՒ Մ**

**«ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ՀԱՆՁՆԵԼՈՒ ԵՎ ՔԱՆԴՄԱՆ (ԱՊԱՄՈՆՏԱԺՄԱՆ) ԱՇԽԱՏԱՆՔՆԵՐ ԿԱԶՄԱԿԵՐՊԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**Իրավական ակտի անհրաժեշտությունը**

Նախագծի ընդունումը պայմանավորված է ՀՀ կառավարության և Ասիական զարգացման բանկի միջև կնքված վարկային պայմանագրի հիման վրա իրականացվող «Սեյսմիկ անվտանգության բարելավման ծրագրի» իրականացման ապահովմամբ, ինչպես նաև ՀՀ առաջին փոխվարչապետ Արարատ Միրզոյանի մոտ 2018 թվականի   
դեկտեմբերի 3-ին կայացած՝ ՀՀ վարչապետի 2016 թվականի հունիսի 30-ի թիվ 582-ա որոշմամբ ստեղծված միջգերատեսչական աշխատանքային խմբի նիստի արձանագրության 3-րդ կետի 2-րդ ենթակետի հանձնարարականի կատարմամբ։

**Ընթացիկ իրավիճակը և խնդիրները**

Ծրագրի շրաջանակներում նախատեսվում է իրականացնել առաջնահերթ կարգով հանրապետության սեյսմիկ անվտանգության տեսանկյունից առավել վտանգավոր 46 դպրոցների ամրացում կամ նորի կառուցում։

Ծրագրում ընդգրկված Երևանի Մ.Մխոյանի անվան թիվ 68 հիմնական դպրոցի (Նոր-Արեշ 8 փողոց, շենք 56) համար կատարված փորձաքննության եզրակացության համաձայն` շենքը ամրացման ենթակա չէ, և նախատեսվում է կառուցել թվով 648 աշակերտի համար նոր դպրոց: Սակայն, գործող քաղաքաշինական նորմերի համաձայն, առկա տարածքը չի բավարարում այդ ցուցանիշներին և ծրագրի փորձագետների կողմից տեղում իրականացված դիտարկումների արդյունքում պարզ է դարձել, որ տարածքը հնարավոր է ընդլայնել հարևանությամբ գտնվող օպտիմալացման արդյունքում այլևս չգործող զինվորական կոմիսարիատի տարածքի հաշվին:

**Կարգավորման նպատակը և բնույթը**

Նախագծով առաջարկվում է Երևան համայնքի Էրեբունի վարչական շրջանի Էրեբունի փողոցի N 8 հասցեում գտնվող ՀՀ պաշտպանության նախարարությանն ամրացված և պտիմալացման արդյունքում այլևս չգործող զինվորական կոմիսարիատի տարածքից 2000քառ․մ տարածքն ու գույքը հանձնել «Երևանի Մուշեղ Մխոյանի անվան թիվ 68 հիմնական դպրոց» պետական ոչ առևտրային կազմակերպությանը, որպեսզի հնարավոր լինի տարածքում իրականացնել դպրոցի կառուցապատման աշխատանքները։ Միաժամանակ, որոշմամբ նախատեսվում է շենք-շինությունների քանդման և շինարարական աղբի տեղափոխման աշխատանքների դիմաց իրականացվելիք ծախսերի փոխհատուցում նախատեսել շենքերի քանդման արդյունքում ձևավորվելիք շինանյութի տրամադրումը:

**Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ տարածքային կառավարման և զարգացման նախարարության կողմից։

**Իրավական ակտի կիրառման դեպքում ակնկալվող արդյունքը**

Կառավարության որոշման ընդունմամբ ակնկալվում է կառուցել 648 աշակերտների համար անվտանգ, ապահով և ժամանակակից քաղաքաշինական ու կրթական բոլոր չափանիշներին բավարարող դպրոց։

**ՏԵՂԵԿԱՆՔ**

**«ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ՀԱՆՁՆԵԼՈՒ ԵՎ ՔԱՆԴՄԱՆ (ԱՊԱՄՈՆՏԱԺՄԱՆ) ԱՇԽԱՏԱՆՔՆԵՐ ԿԱԶՄԱԿԵՐՊԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Անհատույց օգտագործման իրավունքով անշարժ գույք հանձնելու և քանդման (ապամոնտաժման) աշխատանքներ կազմակերպելու մասին» Կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**ՏԵՂԵԿԱՆՔ**

**«ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ՀԱՆՁՆԵԼՈՒ ԵՎ ՔԱՆԴՄԱՆ (ԱՊԱՄՈՆՏԱԺՄԱՆ) ԱՇԽԱՏԱՆՔՆԵՐ ԿԱԶՄԱԿԵՐՊԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Անհատույց օգտագործման իրավունքով անշարժ գույք հանձնելու և քանդման (ապամոնտաժման) աշխատանքներ կազմակերպելու մասին» Կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում: